“Yesu kristo tahinduka, oku abaire ari nyomwazyo n’eri izooba nikwo ari kandi nikwo ariguma ebiro byona.” (Abaheburaayo 13:8)

EBARUHA EMPIKA HOONA okwakashatu 1983

Nindamutsya imwe mwena na rukunddo mpango n`Ekigambo kya Ruhanga ky`omuhendo okuruga omuri zaburi 50:5: “Naagira ati: Muteerane abarikwera bangye, baije ahariinye, Abaaragaine naanye endagaano nibahayo ebitambo.”

Ruhanga Akakora endagaano hamwe n`abantu be omu ndagaano enkuru kandi hamwe n`Ekanisa ye e yendagaano entsya. Omu bwiire obumwe obw`omutaano, akeeta ngu abantu babateranire hamwe. Eki kikabaho ahanyima y`okucungurwa okuruga omuri misiri okurabira omuri Musa kandi hamwe n`obwendagaano yakoreirwe aha rushozi Sinai.

Yoshua akaterana hamwe abantu batakatahire omu nsi eyaraganisiibwe. Nk`oku Ruhanga yabaire Aragiire, abanyamurwa bakaba bari ab`ikwegura eshandukye y`endagaano aha mabega gaabo. Egyo shandukye y`endagaano ekaba erimu Ekigambo kya Ruhanga ahabwa Israeli hamwe n`ebyaraganisiibwe byoona ebyabaire nibiza kuhikiriira omu bwiire obwo.

Nabi Eliya akateranira abantu hamwe aha rushozi Karumeri, ahu Ruhanga Yagarukisemu omuriro kandi kikaretera abantu kukora encwamu erikurigira kimwe omunda y`emitima y`abantu be.

Omu ky`ebiragiro 4:10, Musa akijusya abaana ba Israeli eki Ruhanga yabaire yabaragiire: “Nteranira hamwe abantu” kandi omu runyiriri rwa 13 akahanangiriza ekigyendererwa ky`okweteranira hamwe. “Akabamanyisa endagaano ye”. MUKAMA akabanza kushuruurira Musa ekyabeire nikiza kubaho. Musa akabamanyisa Ekigambo ky`endagaano eki yaatungire okurugira kimwe owa MUKAMA obwe ari kukimanyisa abantu b`endagaano. Akabaasa kurebera ensi hare kwonka tarikirizibwe kugitahamu. N`obu kiraabe kyabaire kityo, abantu b`endaano bo bakagitahamu kandi babaasa n`okureeba okuhikiriira kw`ebiruhanga yabaire yabaraganiise byoona.

Ruhanga ku aragiira ngu bamuteranira hamwe abantu be, aba aine ekintu kitari kya burijo eki arikwenda kukora. Okurugirira kimwe omukwezi kwa ikumi n`ebiri ebiro 28, 1982 mabasize kwetegyereza okukira oku nabiire n`etegyerize ngu obu hati Ruhanga ariyo nayeta abantu be ab`endagaano entsya kweteraana hamwe ahabw`omurundi gw`aha muheru, ahabw`okuba aine ekigyendererwa kyokugira eki yakora ekitari kya buriijo. Eki MUKAMA yangambiire omu kasheeshe k`eryo izooba omu iraka ruhango eriri kwikirizana na Baibuli kandi n`ebiriho hati hatariho n`akakye akashobiremu. “Nteranira hamwe abantu bangye baije ahindi abu nakozire nabo endagaano ahabw`ekitaambo”! Nkngaranisiibwe n`eiraka eriri kuruga ahaiguru aha Mukono gwa buryo, nkaranzya bumosho nareeba aha shaaha ziri shaaha 10 n`edakiika 13. Aga nigo mazima agari kukirayo kandi nagaruka namanyisibwa busya obujunanizibwa bwangye okugumizamu kukora obwesigwa n`obuhereza okuhikira kimwe aha muheru.

Nihetengwa abantu babiri kugira ngu endagaano ebase kukorwa. Ruhanga akakora naitwe endagaano etahwaho ahari Karivariyo omuri MUKAMA waitu kandi omujuni waitu Yesu Kristo, kwonka, buri omwe aine kwikiriza endagaano egi na Ruhanga. “Eego” yaitu nerebekyera omu muntu yahindukira Yesu Kristo, owabambirwe. Ogwe weena ori kwikiriza ngu Ruhanga aretsire eitambo ekihikire ahabw`ebibi omuri Kristo nabaasa kuba owe. N`obu kiraabe kiri kityo, kandi nk`oku nikwe kituura n`ekirikwetengyesibwa munoonga okukurata iraka rya Ruhanga. Abantu bashemereire kukwatanisiza hamwe okugira ngu babase kuhurira Ekigambo kya Ruhanga ekishuurwirwe nk`oku kyarugire omu kanwe ke. Okurabira omu kwebemberwa Omwoyo Orikwera honkaobwe nibwe hari kubaasa kubaho obumwe rwagati y`abantu be okugira ngu tubanze twahuri eki Ruhanga ari kugamba omurundi gw`aha muheru okugira ngu tubaase kwetegyereza okukora kwa Ruhanga omuri itwe okw`aha muheru.

Yakobo akeeta abaana be yabagambira ebyabeireho enyima kandi yagaruka yabamanyisa n`emigisha y`obunabi e y`omubiro by`omumaisho. Akagira ati: “Bwanyima Yakobo yayeeta abatabani, yaagira ati: Mweteerane hamwe, mbahanuurire ebiribaho omu biro by`omumaisho.” (Okut. 49:1). Yakobo akakora nka nabi. Akaba atari kuronda kitinisa kye nk`omuntu hamwe n`okuteraniira hamwe n`abantu okugira ngu abase kubagana nabo ebitekyerezo bye nk`omuntu – akaba ari omuntu ou amagara ge gabiire nigorobera Ekigambo ky`obunabi kandi obwe ari ahansi y`obwebembezi bw`Omwoyo Orikwera. Baanabi boona abu Ekigambo kya Ruhanga kyabaire kijaho bakaba bebemberwa Omwoyo Orikwera. Omu muringo nigwo gumwe, abaikiriza boona abari kuhurira Ekigambo kya Ruhanga ekishuurwiirwe bashemereire kworobera obwebembezi bw`Omwoyo Orikwera.

Ruhanga ataha nayeta abo bonka abu yayeheriire omugabo aha ntebekanisa ye ey`okujuna “mweterane hamwe mbagmbire eki Ruhanga angabiire.” Egi niyo nshonga erikukirayo obukuru. Okutumwa kwa Ruhanga, hamwe n`eiraka rya Ruhanga bishemereire kubanza kuhurirwa tutakakozire kintu kyona omu iziina rye. Yakobo akaba ari omugurutsi, n`amaisho ge gagireho oruho kwonka omu mwoyo akarindira kimwe okworekwa kwe kw`obunabi okuhikira kimwe aha muheru. Enaama ekaba erimuokugira ngu akaba yatungire obukuru obwo arikutunga obushoboroozi bw`obuhunguzi kandi n`emigisha. Kandi nikwo kiri n`ahabari kwikiriza boona. Hati obwiire obu baine obukuru n`obushoboorozi kuhungura emigisha yoona eyaraganisiibwe okuruga ahari Ruhanga. Okufukaana na Ruhanga kwa Yakoo kukashashura byoona: izooba rikamutungukiraho hatandika erindi izooba kandi okumarira kwe kwaba okwekitiinisa. Aha muheru gw`okwiruka kwaito kw`empaka nitwija kugamba ekyo kyonka eki Ruhanga akozire omu magara gaitu kandi nitwiija kuheebwa ekirunga ky`amagara.

N`ahabw`ekyo, tihakiriho mpaka zoona, envunuura mbi, hamwe n`okugira ngu hariho ebiri kuhabisa – okwihaho ekintu kimwe kyonka – “nteranira hamwe abantu bangye baije ahari nye” Niyo nshonga nkuru. Eiraka eririyo niryeta nirihurirwa ahaiguru kandi niryetegyerezibwa. Tihariho n`omwe oshemereire kuba naryehuzya okwihaho ashemereire kumanya ngu Ruhanga tarikwenda kuteranira hamwe abantu aha muntu weena nari aha nyegyesa yoona. Nayeenda ngu itwe tweena twije ahari we ahabw`okuba akakoora naabe endagaano aha musharaba Karivariyo. Ruhanga takigumizamu kureka abantu be kworobera okukunda okuri omu bitekyerezo by`abantu, okwihaho ahatari kiri kuremesa kyona ariyo nabanja obusyo obu yayenguriire n`eshagama ye. Narebereera obusyo bwe nk`omuriisa omurungi owahireyo amagara ge ahabw`entaama. N`eraka erya maani ariyo nayeeta: “reka abantu bangye, bagyende bampereze”!

Obwiire bw`okuhiriza ebyaraganisiibwe bukahikiriira omu biro bya Musa. Ekyaraganisiibwe Abrahamukikahikirira ahanyima y`emyaka 430 “MUKAMA yaagambira Musa ati: Noogira ngu omukono gwa MUKAMA gubaire mugufu? Mbwenu noija kureeba Ekigambo kyangye ku kiraabe nikiija kuhikiriira ahabwawe nari kitarikwija kubakwo” Oh, Ruhanga n`omwesigwa! Nitwiija kureeba kandi tumanye okuhikiriira kw`Ekigambo kye. Musa akatumwa Ruhanga kuteranira hamwe abantu kandi akabebembera kuza kuhereza Ruhanga kandi hatari kuhenderera omu buhuuku bw`ediini ogundi murundi. Okubanza, Musa na Aroni bakagiraho okuhajaana kuriingwa na Faraho. Eby`okutangaaza n`obumanyiso eby`amaani bikabaho, kwonka omutima gwa Faraho gwaguma gugangiire. Okucungurwa kw`abantu ba Ruhanga kukaba ni kubaasa kubaho Israeli yoona yayorobera ebi Ruhanga yabaire aragiriire; obwe bitsire omwana gw`entaama kandi bakasiiga eshagama aha nyigi zaabo. Okuhajaana kukahendera. Israeli yoona ekacungurwa kandi tihariho kyona ekyatsigeire kitacungwiirwe.

Omu bwiire obu abantu ba Ruhanga bari kushaba n`okwiriza kandi bakaheebwa okujuna okwijwiire hamwe n`eshagama y`endagaano ensya, tihariho muntu n`omwe ow`omu mubiri gwa Yesu ori kuza kutsigara enyima, kwihaho boona nibaza kuguma nibeyongyera kutunga obusinguzi kandi aha muheru gwa byoona, batahe omu nsi eyaraganisiibwe.

Aha rushozi Sinai Musa akaba aine kweeta abakuru hamwe. Reero Ruhanga Yashuma aha rushozi, yacwanuura aha Mwoyo owabaire ahari Musa yaguta aha bakuru ababaire bari aho. N`ahabw`ekyo, obwengye obwarugire omu iguru bukaza ahari nabi Musa hamwe n`aha bakuru bari kubagana obujunanizibwa babusya omu bantu boona. Egi niyo ntwaza ya Baibuli. Musa na boona ababiire batumirwe bakebemberwa Omwoyo Omwe kandi bakaba baine Ekigambo kimwe n`ekigedererwa kimwe. Boona abamugomiire bakafa. Ruhanga takahinduraga ntwaza ye hamwe n`enkora ye. Omwoyo owabiire ari aha Kristo, ari aha baanabi, entumwa kandi n`aha ntumwa y`okumariira y`Ekanisa, obu hati ari ahari abo boona abarikuza kureeba emariira okurabira omubuhereza bw`aha muheru. Ogwe nigwo muringo gwonka ogw`okuhamya okwikirizana na Ruhanga, n`Ekigambo kye, hamwe n`okwikirizana ahagati y`abantu be.

Omu biro bya Musa, Omwoyo akaba nakora n`amaani okuhitsya obu Yoshua yagambiire ahaiguru ati: “Mukama wangye Musa, bazibire. Musa yamugarukamu ati: Waagira eihari ahabwangye? Nkaabaasibwa ki abantu ba MUKAMA abaha omwoyo gwe” (Okub 11:28-29). N`enki ekyabeireho aha kiro kya Pentekooti? Boona bakaba bateranira omu mwoyo gumwe reero Omwoyo wa Kristo yaija aha ntumwa, na boona ababiire bari omu mwanya ogwe kandi hamwe n`ahakanisa y`endagaano ensya yoona.

Obu hati, aha kumaririra tutegyereize okugarurwa busya kwoona kandi hamwe n`okushukwaho kw`omwoyo okw`amaani. Obwe reero, Ekanisa neija kuhindurwa eze omu mbeera y`okubaasa kuhikiriza okutumwa kw`okumaririira ahabw`ekitinisa kya MUKAMA. Niwe wenka ori kgamba naitwe buri kintu kyona ekiri kwetwa ngu n`ekitu kishemereire kuhunamisibwa. Tarikugamba kurabira omu bitekyerezo byaitu, okwihaho nagamba kurabira omu Kigambo kye eky`obunabi ekishuurirwe kand ieki ataireho amaisho okugira ngu ahikirize. Omukono gwe ti gukabiire mugufu kandi niguza kureeba Ekigambo kye nikihikirira omuri obu bwiire.

Ekintu ky`okuteekateekaho

Okugaruka kw`Ekanisa ya Israeli okuruga omu bukwata bwa Babulooni n`okwomugasho gw`omutaano ahari itwe. Nitubaasa kukishomaho omuri Ezira hamwe na Nehemia 8, nitushoma “Bwanyima abantu baateeranira hamwe nk`omuntu omwe…” Abantu baakateerana hamwe kuhurira Ekigambo kya Ruhanga. Israeli yoona ekagaruka yareeba obusya eki Ruhanga yabeire yateekateekire kandi hamwe n`ekiyabeire nayenda kukora nabo. Bakateerana n`omutima gumwe bahurira eki Ruhanga yabaire nayenda kubagambira omu bucureezi kandi biikiriza Ekigambo kya MUKAMA okushenshera omu Myoyo yaabo. Obwo reero, okwikiriza okuhuriire kwimuka omuribo, kuri kugyendera hamwe n`ekibabeire nibakora. Obwo babaasa kuhika aha musingi ogwa kare. Omurimo gw`okugaruka kwombeka Hekalu gwatandika. Bakaba bari omu bumwe kandi n`okutinisirizibwa okwabeire nikuruga aheeru kwaretera abantu ababiire barugire omu bukwata bakagaruka omuka bayeyongyera kutuura omu bumwe.

Okuteerana kw`abantu ba Ruhanga nakwo kukaba nikumanyisa okuruga Babulooni. Okuhikirira kw`ebi Ruhanga yabaire yaraganise abantu be bikaba bitakabasa kubaho bakiri omuri Babulooni. Babulooni n`ensi yaheeru kandi Ruhanga tarikubaasa kutubuganirayo. N`ahabw`ekyo, obwahati Ruhanga Ariyo nayeta: “Mururugyemu, imwe bantu bangye …” “Orurembo orukuru Babulooni rugwire, rugwire! Ruhindukire obutaaho bwa baadaimoni, n`obweshereko bw`emyoyo yoona emibi n`obwamahungu goona amabi agarikunugwa,” (okush. 18:2-3).

Kandi nabwe hona omu biro bya Yoshua, abaana ba Israeli bakaza ahansi y`omuceeno ahabw`okuba Akani ow`omuruganda rwa Yuda akatwaara ekijwaro kya Babulooni kirungi okuruga Yeriko. Omu kijwaro omwo akaba nabaasa kusherekamu efeeza n`ezaabu nazo ezi yabiire ayibire. Okurugira kimwe omu biro by`okuhunduuza. Obukwatwa bw`Ekanisa haza obwe eri kukwatwa Babulooni bukabiire bwahwireho kwonka Ekanisa zoona eziri kuhakanisa obukaturiki kandi hamwe n`ezindi kanisa (free churches) bakatwaara ebintu kuruga Babuloona ebyabiire byakyeenirwe. Zemerereirwe enyegyesa zitari zimwe, okumanya emigyenzo hamwe n`ebi babiire nibakora. N`obu kiraabe kiri kityo hati obwiire bwa Ruhanga kukora buhikire. Rukaba ruri oruganda rwa Yuda omu Yesu yabiire nayenda kuretwa ajwiire omubiri ahu bashangire ekijwaro kya Babulooni – niyo nshonga ahabw`enki Ruhanga yabaire atakabaasa kuhereza abantu be omugisha.

Obu hati, MUKAMA naafa aha Kanisa ye okuruga omuri yo omwana w`omwojo (man – child) – omusinguzi omwarizaarwa. N`ahabw`ekyo, ahangire amaisho agarinka endimi z`omuriro ahari abo abarikwenda kuhikriza ekigyendererwa kye. Twaaba tukiine ekintu ekiri kuruga Babulooni omuri itwe, Ruhanga tarikubaasa kworeka businguzi bwe – nk`oku yakubiire nayeenda. Ti kiri kumara okuruga omu madiini hamwe n`okwanga enyegyesa ezi tari mubyahabdikirwe, okwihaho tushemereire kwikiriza ookuhabura kwoona okututungire okuruga omu kigammbo kya Ruhanga tubone kugarukira kimwe busya, tweshwijume kandi tutanire kimwe naburi kimwe ekitarikwikirizana n`Ekigambo kya Ruhanga kandi kikuruga Babulooni. Obwiire obwingi ti turi kumanya ngu ebintu ebyo tubyiine kandi nitubaasa kubireeba nk`ebitiine mugasho, kwonka akatumbisa kakye katumbisa ekihuro kyona.

Omu biro bya Yesu Abayudaaya bakaba nibateekateeka ngu nibakora nk`oku ebiragiro n`abanabi baragiira. N`obu kirabe kyabiire kiri kityo, bakaba nibakora nk`oku ebihandiiko ebyakomookire Babulooni ebibatungire obubabiire bari omu bukwatwa bwa Babulooni. Ekizibu nikyo kimwe ekiri omu Bukristaayo bw`ebiro ebi. Ebigombe by`abakristaayo hamwe n`agandi makanisa tigahamiire aha Kigambo kya Ruhanga, okwihaho gahamiire aha ncwamu ezi bacwiiremu obu babiire bari “omu bukwaatwa bwa Babulooni” omu nkiiko kandi hamwe n`omunkiiko z`aba bishopu (Synod). Omuri Mat. 16:5-12, Yesu naagamba butunu: “Reeba mwerinde ekitumbisa ky`Abafarisaayo n`Abasadukaayo” Eki nikikwata aha nyegyesa zitari mu byahandikirwe ezitari kuruga aha Mwoyo wa Ruhanga, okwihaho zikuruga aha muzigu owazitandikireho kandi akashenshenshera n`omu makanisa, hamwe n`omu bantu okurabira omu nyegyesa ezo. Ezi nyegyesa tikugira ngu zirimu ebintu bya Sitaani byonka, okwe tikwo kiri, ebingi ahari byo nibirebeeka nk`eby`ediini kandi “nk`eby`omwoyo”. Okurabira omu nyegyesa ezi emizimu netuunga obugabe bw`okukora emirimo yaayo kandi okugarurwa busya okuri kuruga ahari Ruhanga okurabira omu Kigambo ky`obunabi ekishuurirwe nikyetagwa okugira ngu tubaase okwetegyereza byona ebitari mu byahandikirwe kandi tubinage hare.

Ti kiri kumara okwatura n`akanwa kaitu ngu tutungire ekiga kya Ruhanga kya akaire aka. Omwoyo Orikwera nayenda ngu atwebembere omu mazima goona ag`Ekigambo ekishuriirwe. Tutwiire omu biro by`obunabi, kwonka okuhamya kwa Ruhanga ti kuraaze kwiija twaaba tukyayakiire eki Ruhanga ariyo naagamba okurabira omu magezi gaitu. Baingi babasize kushukwa okurbira omu bwengye bw`abantu, kwonka omu by`omwoyo tibagasirwemu. Kandi obwe, omugore Kigambo, oherize kuzaarwa Ruhanga, ariho omu bwiire obu. Omugore naaza kwakiira kandi ayikirize ebintu bibiri. Ekigambo ekishuriirwe hamwe n`Omwoyo kandi omu biro byahaihi areebe okumariira kw`omurimo gwa Ruhanga.

Omu bwiire obu nihaza kurebeka abari kuhereeza Ruhanga n`emitima yaabo kandi hamwe naabo abari kuhereeza Ruhanga n`eminwa Yaabo, abo abajunirwe kurabira omu kwikiriza Yesu kandi baakaronda kandi bakabona okurabira omu shagama y`omwana gw`entaama, eyasheshirwe, abari kutwara Ekigambo kya Ruhanga nk`embibo ya Ruhanga omu mitima yaabo kandi hamwe n`abao abakiine aha minwa yaabo honka. Abo boona abari kwikiriza n`emitima yaaboboona ngu Ruhanga naagamba naitwe okurabira omu Kigambo kye eky`obunabi nibaza kukiratira okweeta okw`okw`okumariira kandi baakiire buri Kigambo kya Ruhanga nk`oku naitwe twakihiirwe. Abaana ba Ruhanga ab`amazima tibari kugarukira aha kumanyana n`omuhuuku wa Ruhanga, ou Ruhanga ari kukozesa nka akanwa ke, okwihaho nibamanyana na Ruhanga wenka owabetetiire kandi akabegarurira. Nibahinduka ebuhangirwe bisya okurabira omu murimo gwa Ruhanga ogw`embabazi. Okukora kwa Ruhanga ni kutandika omu myoyo yaabo kandi kweyorekyera omu magara gaabo ag`obutoosha.

Ow`ishe-emwe Branham akagamba aha byanga (Realms) bishatu by`omuntu kandi yashoboroora ngu omwe nabaasa kuba ashukirweho Omwoyo Orikwera omu kyanga kya kabiri, omu mwoyo gwe weenka, n`obu amagara g`omuntu ogwe gkuba gari ag`okubura. Naaba atajunirwe n`akakye. Okujunwa kw`amagara niyo nshonga nkuru. Nigwo muringo gumwe gw`omuntu owaija kwikiriza okugira obusingye na Ruhanga. Embibo y`ekigamo eri omu magara. Omwoyo nakuza embibo kandi areeta amagara masya omuri Ruhanga. Ekiragiro kya Ruhanga kiri ngu “… buri mbibo neyezaara”. N`ahabw`ekyo, nikwo kiri hoona omu buhangwa; hamwe na buri kika ky`ebimera n`ebinyamishwa kandi nikwo kiri kityo n`aha baana ba Ruhanga. Ti kiri kubaasa kuhinduka. Ruhanga n`owaazima ebio byona. Embibo ya Ruhanga eruura eri embibo ya Ruhanga kandi eryaguma eri embibo ye ebiro byona. Nk`oku kiri eky`amazima ngu Ekigambo kikajwaara omubiri omuri Kristo kandi kyatwara ekishushwani ky`omubiri, nikwo kiri n`ahati Kristo ariyo nahinduka ohuriire omu bikiriza.

Tituriyo nituzaana n`ebigambo hanu. Ezi n`enshonga nkuru z`obwaRuhanga z`omugasho nk`oku kyahandiikirwe ahari MUKAMA kandi omujuni waitu; “Ryareebaebirikuruga omu busaaasi bw`amagara ge, amarwe.” (Isa. 53:11). We wenka amagara ge gakaraba omu kuboonaboona kw`amaani okugira ngu amagara gaitu gabaase kujunwa. Yesu Kristo n`omwana wa Ruhanga, omujigaijo omu b`eishe-emwe baingi. Omujigaijo omu byahangirwe byoona. Nka batabani kandi bahar aba Ruhanga, okurabira omu Kigambo kimwe n`omu Mwoyo omwe, nituza kuhinduka abaana b`abajigaijo twine engesho zimwe n`obuhangwa bumwe nka we. Abo abari kwikiriza ebyaraganisiibwe omu mazima nibatuunga omugabo gw`obuhangwa bwa Ruhanga. (2 Pet. 1). Eki nikyo kigyezo ekitwiine kurabamu naitwe. Kikahandiikwa “Ahabw`okukunda kwe akatuzaaza Ekigambo ky`amazima, ngu tube nk`emijigaijo y`ebi yaahangire” (Yak.1:18). Nitwetwa okubaho okurabira omu Kigambo ekyagambirwe. N`ahabw`ekyo ni tukishoma. Ekigambo, eshagama kanddi hamwe n`Omwoyo nibikorera hamwe omu mwikiriza. Engiri eijwiire nebitwariramu byoona. Buri mbibo neija kwezaara okurugira kimwe aha kutandika okuhikira kimwe aha muheru. Ku turaabe turi embibo ya Ruhanga, aha muheru nituza kushushwana na baana ba Ruhanga ababandiize.

Ebyahandikirwe ebiri kwera nibitworeka oku embibo zoombi ibiri eziri kuhakanisana oku ziri kushushwa ezabiire ziri omu nsi okuruga omu kutandika. Namunonga ebiri kukwata ahari Kaini na Abeeli biine bingi by`okutugambira. Boona bakaba baine okwehayo, boona bakaba nibashaba kwonka omwe wenka ahari we akatuunga okugarukwamu kuri kuruga owa Ruhanga. Ondiijo yayoreka obuhangwa bwanyima yayita mwine nyina.

Saul ku yashukirweho amajuta nk`omugabe, Omwoyo wa Ruhanga akamwijaho kandi yaragura, kwonka amagara gakaba gatahindukire. Kikaba kiri ekintu eky`okutaanira kimwe n`ekya Dauidi. Daudi akshukwaho Omwoyo n`omuntu niwe omwe owashukire Omwoyo ahari Saul, kwonka omuri Daudi Omwoyo taragarukiire “omu kyanga ekyakabiri honka” okwihaho Omwoyo akamutahira kimwe omu magara ahabw`okuba omwe nimwe Ekigambo kya Ruhanga kyabiire kiri, ekyabaire kyamuhairwe nk`ekiraganiso kandi kyareeta amagara masya g`obwa Ruhanga. Egi ni yo yanaama na Ruhanga. Daudi akaba atakaharana, Saulo akaba atakagira Rukundo. Obu Daudi yabiire asingura Saulo, akagira ati “yaagira abashaija be ati: Nikikabure nyowe okukora ntyo mukama wangye, ou MUKAMA yaashukireho amajuta, okumubangira omukono, haza MUKAMA yaamushukireho amajuta” (1 Sam. 24:6). Daudi owabiire nashushanisibwa n`embibo ya Ruhanga eya mazima, owayakiire ebi Ruhanga Yaraganiise, owagambire ebigambo by`obunabi n`akanwa ke, akaha ekitiinisa okushukwaho amajuta kwa Saulo, owabiire atiine Ekigambo ekyaraganisiibwe.

Saulo akaba akwatsirweho Omwoyo “omu kyanga kyakabiri honka”. Akaba nabaasa kuragura kandi aruumba Daudi. N`obu kirabe kyabiire kiri kityo, Daudi akaba aijwiire Omwoyo “omu kyanga kyakashatu” omu magara ge, ahabw`okuba okurabira omu kumanywa ensi etakabeireho akatebwamu Ekigambo kya Ruhanga. Saulo nawe akakora nka nabi aheeru yaragurira omu maani, kwonka obuhangwa bwe buri obundi. Okurabira omu kyokureberaho eki nitubaasa kureeba kandi twetegyereze ahabw`enki ow`eishe-emwe Branham yatiire amaani miingi aha mbibo y`Ekigambo kya Ruhanga omu matebezi ge. Daudi akamanywa ensi etakabeireho ku ariba omugabe, Ekigambo ekyaraganisiibwe kikaba kiri omu magara ge. Saulo akatoranwa okurabira omu magezi g`abantu. N`ahabw`ekyo Ruhanga kikaba kitari kumwetengyesa kugira ngu ate aha bya Saulo omutima. Enaama yoona n`eshangwa omu kumanya Ruhanga ensi etakabeireho kurabira omu kutoraanwa kworekirwe kurabira omu kukundwa kwe (Abarooma 9:11).

Nitukishanga munonga omu itebezo eriri kwetwa abashukirweho amajuta omu biro by`aha muheru ahu ow`eishe-emwe Branham yagambiire butunu aha kushukwaho kw`Omwoyo, okuri kubaasa kwiija ahu buri omwe obwe obariremu naabo abatakakiire Kigambo kya Ruhanga omu magara gaabo. Ebe enjura yaburiijo nari enjura y`omwoyo, tihariho njura eri kureeta embibo, negisukyeera bushukyeera. Nikwe kiri n`aha izooba rya buriijo n`aha izooba ry`okuhikiriira – niriza kuretera embibo eya byirwe okukura. N`ahabw`ekyo ti kugira ngu kyegamiire enjura nari izooba n`obu kiraabe kiri ngu byoona nibyetengwa omu kukura, okwihaho aha muriingo gw`embibo. Nitubaasa kutunga okuhindurwa okuhikire hamwe n`okugarurwa busya omu magara gaitu okugira ngu okubaho kwa Yesu kurebekyere omuri itwe. Obwe reero Ruhanga Abaase kutwara omu maisho omurimo gwe omu mugore we nk`oku yaakiteekatekire.

Ripoota okuruga omu ngyendo

Emyeezi ebiri ey`okubanza omu mwaka musya ekaba erimu engyendo z`okuburira engiri aheeru, ezi Ruhanga yaheriire kiwme omugisha. Eky`obusaasi nitubasa kugamba bikye aha bingi ebi Ruhanga Yakozire.

Omu kweezi kw`okubanza, ahabw`embabazi za MUKAMA tukagiraho oruteerane rw`amaani omuri India rwiziremu abantu okuruga haihi na hare. Omushaija omwe okuruga omu Kanisa y`aba full gossipo haihi n`amshuma g`ekibuga kimwe omuri India ekya Trivandrum akaha obujurizi aha muheru gw`oruterane orwizirwemu abant u nka 4000 “tukaba twaragizireho oruterane emyaka 42 enyimaho obu abantu bagamba, kwonka omwaka ogu tutungire enteraane ezi Ruhanga yagambiiremu naitwe okurabira omu Kigambo kye. Batari b`eishe-emwe b`aba hereeza bonka, okwihaho boona ababiire bariho bakehuririra ku byabiire bitari bigambo n`emigane ebirimu busha ebyabaire ni bibagambirwa, okwihaho Ekigambo kya Ruhanga, n`Omwoyo hamwe n`amagra.

Tukabaasa n`okugurira ab`eishe-emwe abari omu mateemba ga India ekyoma ekiri kuteera ebitabo okugira ngu babaase kweshohoreza amatebezo g`oweish-ewe Branham omu rurimi rwaabo. Enterane ezi zikaba omugisha gw`amaani aha bantu baingi – omuri Bombe amagana g`abantu gakahurira Ekigambo kya Ruhanga obariremu n`abasosolodooti babiri kandi boona bakakwatwaho Ekigambo kandi babasa kutaaha omu Mwoyo wa Ruhanga. Omu mazima nikiija kwaana ebijuma biingi.

Orugyendo rwa burigw`izooba rukareeta eby`okutangaaza bingi. Nkaba naagambireho omu bantu biingi enyimaho kwonka gukaba omurundi gw`okubanza omuri Korea okuburira enkumi n`enkumi z`abantu Ekigambo kya Ruhanga omurundi gumwe. Nkabaasa kwetwa abapentekooti, abapaptisiti n`aba methodisti n`aba peredesteriyani kandi gukaba omurundi gwangye gw`okubanza okutayaaya omuri Korea.

Ruhanga akagaruka yaigura orwiigi omuri Tayiwani omu muriingo gw`okutangaaza. Ku twakubaasa kutunga omugisha gw`okuburira aha Rediyo omuri Chaina, hariyo ba`eishe-emwe abetekateekire kuvunuura amatebezo omu rurimi oruchaina. Hariho obundi bukanisa bubiri bukye omuri Japani kandi n`omuri obwo bukanisa MUKAMA ainemu abe abu ariyo nayeeta hati kandi nabwo abaikiriize okuruga omu makanisa gatari gamwe n`agamwe kandi hamwe n`okuruga omuri Seminariyo y`ensi yoona eya Baibuli bakasherura eki Ruhanga abasiize kukora omu bwiire obu. Bamwe aharibo bakantayayira ahari hoteeli.

Ahabw`eby`okweriinda, tindikubaasa kugamba biingi aha bwiire obu ndamare omuri Chaina kwonka nabwe hariho abantu abeteekatekire kuhurira obutumwa bwa Ruhanga. Ow`eishe-emwe akantayayira aha hoteeli kandi yangambira aha byabire nibigyenda omu maisho. Baibuli bagarukire bagihandiika okugira ngu abaikiriza baabse kugishoma. Ekyo ni tukisiira munoonga Ruhanga. Nitwikiriza ngu Ruhanga aine abu yatoriine omuri Chaina kandi ariyo nabeeta kugira ngu barugeyo.

Okurarika

Ahabw`enterane za pasiika eziri kutandika aha rwakataano oruri kweera (Good Friday) nitweeta mweena okuruga haihi na hare, okuruga omu ihanga ryaitu hamwe naheeru y`aihanga, otwariiremu naabo abari kubanganiisa bakerebera hare. Ruhanga omu mazima goona naija kubugana naabo ab`amazima kandi naija kugamba naabo kandi naija kweshuruurira abe nk`omwe owazokire kuruga omu bafu.

Aha muheru gw`omwaka gwa 1983 tukagiraho enteerane nyingi kutandika n`okwikumi n`ebiri ebiro 29. Okwezi kwa ikumi n`ebiri ebiro 28, Ruhanga akandagiira kumuteranira abantu be. We weenka akekorera byoona kandi eki twabiire tutari kuteekateeka ab`eishe-emwe n`ab`eishe-emwe-kazi baingi bakiija kuterana. Za saviisi ezi zikahinduka ezi batakabaasa kweebwa. Tuherize kutaaha omu kicweka ky`aha muheru. N`obuhame bw`okwikiriza, omwaka gw`okwikiriza, omwaka gwa jubili, nigubaasa kurangirirwa. Tihariho n`omwe oshemereire kweita amatu aha ira ry`enzamba ery`aha muheru. Ruhanga atugarukiire ogundi murundi kandi naija kushuruura obusinguzi obuhikire omu kanisa ye. MUKAMA akatandika obuhereza bwe obwe arikujuriza Isaaya 61 kandi yatandika kuburira omwaka gw`okwikirizibwa ogwa MUKAMA. Hati ariyo naretera buri kintu kyona okuhika aha kuhendera. Niwe ntandikiro kandi emariira.

Omukutumwa MUKAMA￼

Ow`eishe-emwe Frank

Kuwakuba noyeenda kutuunga aha bitabo byeitu, nobasa kutuhandikira ahari aduresi egi: Mission center, P.O Box 100707, 47707 Krefeld, Germany.

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30 pm, ahasaande omukasheshe 10:00am. Amatebezo nigahurirwa omu ndimi ikumi n'itaano z’ensi yoona zitari kushushwana. Yegeite ahaki Ruhanga ariyo nakora hati omuntebekanise ye y’okujunwa!

Nobaasa kutushanga na ahari youtube.com ahansi ya
“Apostolic Prophetic Bible Ministry”

Homepage: http://www.freie-volksmission.de

Phone: +49-2151/545151

Email: volksmission@gmx.de

E.Frank@freie-volksmission.de

or

https://www.misia.sk

Email: gospel2nations@misia.sk

Tel: +256 7868 92319, +256 704 721499

© Owabihandiika kandi owabishohoza E.Frank